pythainlp/thai-wiki-dataset-v3 huggingface dataset:
มงคล ทศไกร

มงคล ทศไกร นักฟุตบอลอาชีพชาวไทย ในตำแหน่งกองหน้าและปีกขวา ปัจจุบันเป็นหัวหน้าผู้ฝึกสอนให้กับวีอาร์เอ็น เมืองนนท์ ในไทยลีก 3
==ประวัติ==
มงคล ทศไกร (ชื่อเล่น: เย็น) เกิดเมื่อวันที่ 9 พฤษภาคม ค.ศ. 1987 ที่อำเภอบ้านไผ่ จังหวัดขอนแก่น เป็นบุตรชายของนายบุญเรือง และนางยุติศิลป์ ทศไกร แต่มาเติบโตใช้ชีวิตและจบการศึกษาที่จังหวัดอ่างทอง  เริ่มต้นชีวิตการเป็นนักฟุตบอลด้วยอายุ 20 ปี จากการเข้าไปคัดตัวกับธนาคารกรุงไทย ได้ค่าตัวเพียงวันละ 200 บาท ซึ่งไม่พอกับค่าใช้จ่ายในชีวิตประจำวัน ระหว่างที่รอการตอบรับจากสโมสรนาน 2 เดือน ทำให้มงคลต้องหางานทำ เป็นพนักงานคัดแยกสารเคมีในโรงงานผลิตเครื่องสำอางแห่งหนึ่งย่านสุทธิสาร ได้ค่าแรงวันละ 205 บาท โดยแบ่งให้พ่อและแม่ที่ขอนแก่นครึ่งหนึ่ง เจ้าตัวใช้เพียงวันละ 100 บาทเท่านั้น ขณะที่ทำงานโรงงานอยู่ราว 1 เดือนนั้น มงคลคิดว่าชีวิตตัวเองคงตัดขาดจากฟุตบอลไปแล้ว ซึ่งแท้ที่จริงแล้ว  "โค้ชแต๊ก" อรรถพล บุษปาคม หัวหน้าผู้ฝึกสอนต้องการเรียกตัวไปติดสโมสร แต่ไม่ทราบว่าจะติดต่อได้อย่างไร จนกระทั่งมงคลได้พูดคุยโทรศัพท์กับ อนาวิน จูจีน ซึ่งเป็นเพื่อนสนิท และเป็นผู้เล่นของธนาคารกรุงไทยด้วย จึงทราบว่าทางธนาคารกรุงไทยต้องการตัว โดยจะได้ค่าตัววันละ 250 บาท และเงินเดือนอีก 4,000 บาท อนาวินยื่นคำขาดว่าหากไม่กลับมาเล่นฟุตบอล ก็ตัดขาดความเป็นเพื่อนกันได้เลย จึงทำให้มงคลได้เล่นให้กับธนาคารกรุงไทย
มงคลได้ย้ายเข้าสังกัดอาร์มี่ ยูไนเต็ด จากการจับใบแดงเข้ารับการเกณฑ์ทหาร จึงทำให้อยู่ในสังกัดนี้และสร้างชื่อเสียงขึ้นมา
มงคล ทศไกร เป็นที่รู้จักกันอย่างกว้างขวางในการแข่งขันรายการเอเอฟเอฟ ซูซูกิ คัพ 2014 ที่ไทยได้แชมป์ ในรอบแบ่งกลุ่มนัดแรกที่ไทยพบกับ สิงคโปร์ ที่สนามกีฬาแห่งชาติสิงคโปร์ มงคลเป็นผู้ยิงประตูแรกให้ไทยในนาทีที่ 8 ผลการแข่งขันไทยเป็นฝ่ายชนะสิงคโปร์ไปได้ 1–2 ประตู
ในการแข่งขันรายการฟุตบอลชิงถ้วยพระราชทานคิงส์คัพ ครั้งที่ 43 เมื่อเดือนกุมภาพันธ์ ค.ศ. 2015 มงคลเป็นผู้ยิงประตูแรกให้ไทยได้ในนาทีที่ 27 ที่ไทยพบกับ ฮอนดูรัส ที่สนามกีฬาเฉลิมพระเกียรติ 80 พรรษา จังหวัดนครราชสีมา ซึ่งเป็นการแข่งขันรายการนี้นัดแรกของทั้งสองทีม นับเป็นประตูที่ไทยตีเสมอฮอนดูรัส 1–1 ก่อนที่ผลการแข่งขันจะจบลงที่ไทยเป็นฝ่ายเอาชนะไปได้ 3–1
ในการแข่งขันฟุตบอลโลก 2018 รอบคัดเลือก โซนเอเชีย ในวันที่ 8 กันยายน ค.ศ. 2015 ที่ไทยพบกับ อิรัก มงคลเป็นผู้ยิงประตูในนาทีที่ 83 ซึ่งเป็นประตูสำคัญที่ทำให้ไทยตีเสมอ 2–2 ที่ราชมังคลากีฬาสถาน
ชีวิตส่วนตัว มงคล ทศไกร คบหาดูใจกับแฟนสาว กมลา การสมศีล (ชื่อเล่น: ชมพู่) มานานกว่า 5 ปี ทั้งคู่เข้าพิธีสมรสกันในเดือนพฤษภาคม ค.ศ. 2015 
==การทำประตูในระดับนานาชาติ==
==การทำประตูในเอเอฟซีแชมเปียนส์ลีก==
==เกียรติยศ==
===ระดับนานาชาติ===
ทีมชาติไทย
อาเซียนฟุตบอลแชมเปียนชิพ ชนะเลิศ (1) : 2014
==อ้างอิง==
นักฟุตบอลชาวไทย
นักฟุตบอลทีมชาติไทย
บุคคลจากอำเภอบ้านไผ่
ผู้เล่นสโมสรฟุตบอลธนาคารกรุงไทย
ผู้เล่นสโมสรฟุตบอลอาร์มี่ ยูไนเต็ด
ผู้เล่นสโมสรฟุตบอลพีทีที ระยอง
ผู้เล่นสโมสรฟุตบอลเชียงราย ยูไนเต็ด
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลสมุทรปราการ ซิตี้
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลสุโขทัย
ผู้เล่นสโมสรฟุตบอลตราด
ผู้เล่นสโมสรฟุตบอลอุทัยธานี
ผู้เล่นสโมสรฟุตบอลเกษตรศาสตร์
ผู้เล่นในไทยลีก
กองหน้าฟุตบอล
กองกลางฟุตบอล
ปีกฟุตบอล
ทหารบกชาวไทย
พังก์โกส์ป็อป 3

พังก์โกส์ป็อป 3  เป็นอัลบั้มรวมเพลงลำดับที่ 10 ในซีรีส์อัลบั้มเพลงคัฟเวอร์ พังก์โกส์... สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์โดยวงดนตรีร็อกจากเพลงป็อปมาเป็นแบบเมทัลคอร์, โพสต์-ฮาร์ดคอร์ และ อิเล็กทรอนิกคอร์ และอัลบั้มนี้เป็นอัลบั้ม พังก์โกส์ป็อป ลำดับที่ 3 ออกจำหน่ายเมื่อวันที่ 2 พฤศจิกายน พ.ศ. 2553
== รายชื่อเพลง ==
รายชื่อเพลงและศิลปินที่ได้รับการยืนยันออกเผยแพร่เมื่อวันที่ 25 สิงหาคม พ.ศ. 2553 โดยอัลเทอร์เนทีฟเพรส
=== ฉบับญี่ปุ่น ===
ฉบับญี่ปุ่นจะมีเพลงโบนัสเพิ่มขึ้นมา ดังนี้
=== ซีดีโบนัส ===
"Epiphany" – The Word Alive (เฟียร์เลสเรเคิดส์)
"Smokahontas" – Attack Attack! (ไรส์เรเคิดส์)
"Come Back to Me" – Amely (เฟียร์เลสเรเคิดส์)
"We Are Life" – Emarosa (ไรส์เรเคิดส์)
"Creatures" – Motionless in White (เฟียร์เลสเรเคิดส์)
"Surroundings" – My Ticket Home (ไรส์เรเคิดส์)
"I'm Not Dead Yet" – For All Those Sleeping (เฟียร์เลสเรเคิดส์)
"Lost in Existence" – Scarlett O'Hara (ไรส์เรเคิดส์)
"Letters and Love Notes" - Go Radio (เฟียร์เลสเรเคิดส์)
"Behind Locked Doors" - Ten After Two (ไรส์เรเคิดส์)
== อ้างอิง ==
พังก์โกส์
อัลบั้มรวบรวมในปี พ.ศ. 2553
พังก์โกส์ป็อป

พังก์โกส์ป็อป  เป็นอัลบั้มรวมเพลงในซีรีส์อัลบั้มเพลงคัฟเวอร์ พังก์โกส์... สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์จากเพลงป็อปโดยวงดนตรีร็อก อัลบั้มนี้ออกจำหน่ายเมื่อวันที่ 3 เมษายน พ.ศ. 2545 ความสำเร็จของอัลบั้มนี้ทำให้เฟียร์เลสเรเคิดส์ได้ออกอัลบั้มคัฟเวอร์เพลงป็อปมาอีกหลายอัลบั้ม
== รายชื่อเพลง ==
== อ้างอิง ==
พังก์โกส์
อัลบั้มรวบรวมในปี พ.ศ. 2545
ปลาไหลกัลเปอร์

ปลาไหลกัลเปอร์ (Gulper, Gulper eel) เป็นวงศ์และสกุลของปลาทะเลน้ำลึกวงศ์หนึ่ง ใช้ชื่อวงศ์ว่า  Saccopharyngidae (มาจากภาษาละติน "saccus" หมายถึง "ถุง" และภาษากรีก φάρυγξ, หมายถึง "คอหอย")
ปลาไหลกัลเปอร์ เป็นปลาที่มีลำตัวเรียวยาวคล้ายปลาไหล ลำตัวไม่มีเกล็ด มีลักษณะเด่น คือ มีปากกว้างใหญ่ มีส่วนหัวที่ใหญ่กว่า 1 ใน 4 ของลำตัว ภายในปากมีฟันที่แหลมคมเต็มไปหมด มีหางยาวและไวต่อความรู้สึก ดวงตามีขนาดเล็ก
มีลำตัวทั่วไปสีดำ และยาวได้เต็มที่ประมาณ 2 เมตร (6.5 ฟุต) พบได้ในระดับความลึก 1,800 เมตร (6,000 ฟุต) เป็นปลาที่เหมือนกับปลาใต้ทะเลลึกทั่วไป คือ กินอาหารได้หลากหลายชนิดไม่เลือก เนื่องจากเป็นสถานที่ ๆ อาหารหายาก ซึ่งด้วยปากที่กว้างใหญ่เช่นนี้ทำให้สามารถกินอาหารที่มีขนาดใหญ่กว่าตัวได้
==การจำแนก==
มีเพียงสกุลเดียว คือ Saccopharynx แบ่งออกได้เป็น 10 ชนิด
Saccopharynx ampullaceus Harwood, 1827
Saccopharynx berteli Tighe & J. G. Nielsen, 2000
Saccopharynx harrisoni Beebe, 1932
Saccopharynx hjorti Bertin, 1938
Saccopharynx lavenbergi J. G. Nielsen & Bertelsen, 1985
Saccopharynx paucovertebratis J. G. Nielsen & Bertelsen, 1985
Saccopharynx ramosus J. G. Nielsen & Bertelsen, 1985
Saccopharynx schmidti Bertin, 1934 (ปลาไหลกัลเปอร์หางแส้)
Saccopharynx thalassa J. G. Nielsen & Bertelsen, 1985
Saccopharynx trilobatus J. G. Nielsen & Bertelsen, 1985
==ดูเพิ่ม==
ปลาทะเลลึก
==อ้างอิง==
==แหล่งข้อมูลอื่น==
อันดับปลาไหลกัลเปอร์
ปลาทะเลลึก
ปลาน้ำเค็ม
เต่าริดลีย์

เต่าริดลีย์ (Ridley sea turtle) เป็นสกุลของสัตว์เลื้อยคลานทางทะเลจำพวกเต่าสกุลหนึ่ง ใช้ชื่อว่า Lepidochelys ในวงศ์เต่าทะเล (Cheloniidae)
เต่าริดลีย์ มีความยาวของกระดอง 70 เซนติเมตร จัดเป็นเต่าทะเลขนาดเล็ก  และเป็นเต่าทะเลเพียงสกุลเดียวที่มีพฤติกรรมวางไข่ในเวลากลางวันด้วย  ส่วนการวางไข่ในเวลากลางคืนมีปรากฏการณ์พิเศษ โดยเฉพาะที่ชายฝั่งมหาสมุทรแปซิฟิกของคอสตาริกา ในคืนข้างแรมที่น้ำขึ้นสูงสุด เต่าริดลีย์จะมารวมตัวกันวางไข่เป็นจำนวนมากได้ถึง 400,000 ตัว ภายในเวลา 6 วัน ในอัตราเฉลี่ยนาทีละ 5,000 ตัว ทั้งไปและมา ถึงขนาดที่ชายหาดเต็มไปด้วยเต่าจนต้องปีนป่ายบนหลังตัวอื่น คิดเป็นประชากรเต่าริดลีย์ 1 ใน 4 โลก ซึ่งการรวมตัวกันวางไข่มากถึงขนาดนี้เรียกว่า "อารีบาดา" (Arribada)
ชื่อ "ริดลีย์" มาจาก อาร์ชีย์ คารร์ นักอนุรักษ์และนักวิทยาสัตว์เลื้อยคลานและสัตว์สะเทินน้ำสะเทินบกชาวอเมริกัน เป็นผู้เรียกขาน โดยอธิบายว่าเป็นศัพท์ที่ใช้เรียกทั่วไปในแถบฟลอริดา
เต่าริดลีย์ จำแนกออกได้เป็น 2 ชนิด คือ
เต่าริดลีย์แคมป์ หรือ เต่าหญ้าแอตแลนติก (Lepidochelys kempii)
เต่าหญ้า หรือ เต่าหญ้าแปซิฟิก (Lepidochelys olivacea)
==อ้างอิง==
==แหล่งข้อมูลอื่น==
เต่าทะเล
พังก์โกส์ป็อป 2

พังก์โกส์ป็อป 2  เป็นอัลบั้มรวมเพลงลำดับที่ 8 ในซีรีส์อัลบั้มเพลงคัฟเวอร์ พังก์โกส์... และเป็นอัลบั้ม พังก์โกส์ป็อป ลำดับที่ 2 สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์โดยวงดนตรีร็อกจากเพลงป็อปมาเป็นแบบเมทัลคอร์, โพสต์-ฮาร์ดคอร์ และ อิเล็กทรอนิกคอร์ ออกจำหน่ายเมื่อวันที่ 9 มีนาคม พ.ศ. 2552 ในสหราชอาณาจักร และต่อมาในวันที่ 10 มีนาคม พ.ศ. 2552 ในสหรัฐอเมริกา อัลบั้มนี้เปิดตัวในชาร์ตบิลบอร์ด 200ในอันดับที่ 15 และมียอดจำหน่าย 21,000 ชุดในสัปดาห์แรก
== รายชื่อเพลง ==
รายชื่อเพลงออกเผยแพร่ครั้งแรกเมื่อวันที่ 17 ธันวาคม พ.ศ. 2551 โดยแสดงให้เห็นว่าศิลปินใดที่จะปรากฏในอัลบั้มนี้ ต่อมาในวันที่ 8 มกราคม พ.ศ. 2552 รายชื่อเพลงอย่างเป็นทางการก็ได้ออกเผยแพร่
== อ้างอิง ==
พังก์โกส์
อัลบั้มรวบรวมในปี พ.ศ. 2552
พรรคประชาธรรม (พ.ศ. 2517)

พรรคประชาธรรม พรรคการเมืองที่จดทะเบียนตาม พระราชบัญญัติพรรคการเมือง พ.ศ. 2517 เป็นลำดับที่ 11/2517 โดยยื่นจดทะเบียนก่อตั้งพรรคต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 19 พฤศจิกายน 2517 มีนาย ไชยศิริ เรืองกาญจนเศรษฐ์ เป็นหัวหน้าพรรคและมีนาย นิพนธ์ วิสิษฐยุทธศาสตร์ เป็นเลขาธิการพรรค
== การเลือกตั้ง ==
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคประชาธรรมได้ ส.ส. ทั้งสิ้น 6 คน ได้แก่ นายสุระ ชัยวิรัตนะ (จังหวัดชัยภูมิ) นายองอาจ ตั้งสถิตชัย นายมนูญ สันติวงศ์ (จังหวัดนครราชสีมา) นายบุญเกิด นาคดี นายสมัคร เจริญรัตน์ (จังหวัดสุรินทร์) และนายไชยศิริ เรืองกาญจนเศรษฐ์ (จังหวัดอุบลราชธานี)
หลังการเลือกตั้งดังกล่าว พรรคประชาธรรมได้เข้าร่วมรัฐบาลของหม่อมราชวงศ์คึกฤทธิ์ ปราโมช โดยนายไชยศิริ เรืองกาญจนเศรษฐ์ หัวหน้าพรรค ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในการปรับคณะรัฐมนตรี เมื่อปี พ.ศ. 2519
== การยุบพรรค ==
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
== อ้างอิง ==
 
พรรคการเมืองไทยในอดีต
พรรคการเมืองไทยที่ก่อตั้งเมื่อ พ.ศ. 2517
โยชิอากิ ทังยามะ

โยชิอากิ ทังยามะ (丹山禎昭|Tanyama Yoshiaki; 6 มีนาคม ค.ศ. 1980 – ) เป็นอดีตนักกีฬาวอลเลย์บอลชายชาวญี่ปุ่น เกิดที่โอซากะ จังหวัดโอซากะ ผู้ซึ่งทำหน้าที่ในตำแหน่งมือเซ็ต และมีพี่สาวเป็นนักวอลเลย์บอลชื่อมิซาโอะ ทังยามะ
== ประวัติ ==
โยชิอากิ ทังยามะ มีบิดาเป็นผู้ฝึกสอนวอลเลย์บอล เขาเริ่มเล่นกีฬาวอลเลย์บอลตั้งแต่เมื่อครั้งเป็นนักเรียนชั้นมัธยมศึกษาปีที่ 1 ภายใต้อิทธิพลของพี่สาวที่มีอยู่ 2 คน หลังจากเข้าศึกษาที่โรงเรียนมัธยมอูเอโนมิยะ เขาก็ได้ทำหน้าที่ในตำแหน่งมือเซ็ต ส่วนในปี ค.ศ. 1997 เมื่อครั้งที่เป็นนักศึกษาชั้นปีที่สาม เขาก็ได้เข้าแข่งขันในรายการอินเตอร์ไฮและเทศกาลกีฬาแห่งชาติ ในปี ค.ศ. 1998 เขาได้เข้าศึกษาต่อ ณ มหาวิทยาลัยคิงกิ ซึ่งต่อมาในปี ค.ศ. 1999 เมื่อครั้งเป็นนักศึกษาชั้นปีที่สอง เขาได้มีโอกาสร่วมทีมกับซาโตรุ มาเอดะ เป็นครั้งแรก
เดือนเมษายน ค.ศ. 2002 เขาได้เข้าร่วมทีมกับเจที ธันเดอร์ ซึ่งเป็นทีมของบริษัท เจแปนโทแบคโค จำกัด โดยได้ทำหน้าที่ในตำแหน่งมือเซ็ตร่วมกับมิตสึอากิ อูเตนะ ในปี ค.ศ. 2007 เขาได้รับเลือกให้เป็นผู้เล่นทรงคุณค่าในการแข่งขันนานาชาติรำลึกปลาโตนอฟครั้งที่ 2  และได้อำลาจากการแข่งขันในเดือนพฤษภาคม ค.ศ. 2010
ในปี ค.ศ. 2010 ทังยามะได้ทำหน้าที่เป็นผู้จัดการทีมเจที ส่วนในปี ค.ศ. 2012 เขาซึ่งมีใบอนุญาตที่ได้รับการจดทะเบียนการเป็นหัวหน้าผู้ฝึกสอนทีมลีก ได้ทำการแต่งตั้งยูกิโตะ โทกูโมโตะ ที่ไม่ได้ใบอนุญาตสำหรับทีมชุดใหญ่จากสมาคมกีฬาแห่งประเทศญี่ปุ่นเข้ารักษาการ และในเดือนกรกฎาคม ค.ศ. 2013 เขาได้รับการแต่งตั้งให้เป็นผู้ฝึกสอนทีมวอลเลย์บอลหญิงเจที มาร์เวลลัส
== สังกัดสโมสร ==
โรงเรียนมัธยมอูเอโนมิยะ
มหาวิทยาลัยคิงกิ
เจที ธันเดอร์ (ค.ศ. 2002–ค.ศ. 2010)
== อ้างอิง ==
== แหล่งข้อมูลอื่น ==
プロフィール - JTマーヴェラス公式
プロフィール- JTサンダーズ公式（2008年3月14日時点のオリジナルよりアーカイブ）
นักวอลเลย์บอลชายชาวญี่ปุ่น
ผู้เล่นสโมสรวอลเลย์บอลเจที ธันเดอร์
ผู้ฝึกสอนวอลเลย์บอลชาวญี่ปุ่น
บุคคลจากโอซากะ
อมร แนวมาลี

พลอากาศเอก อมร แนวมาลี (16 กันยายน พ.ศ. 2480 -) เป็นกรรมการกฤษฎีกา เป็นอดีตผู้บัญชาการทหารอากาศของประเทศไทย และอดีต สมาชิกวุฒิสภาไทยแบบแต่งตั้ง
==ประวัติ==
พล.อ.อ. อมร เกิดเมื่อวันที่ 16 กันยายน พ.ศ. 2480 เป็นบุตรชายของพล.อ. เล็ก แนวมาลีกับนางถวิล แนวมาลี สมรสกับคุณหญิงวาสนา แนวมาลีมีบุตร-ธิดาด้วยกัน 2 คน คือนางนฤวร รมยะนันท์และนายรวิน แนวมาลี
==การศึกษา==
2502 นักเรียนนายเรืออากาศ รุ่นที่ 5
2503 ศิษย์การบิน รุ่น น.27
2506 โรงเรียนการบินสหรัฐอเมริกา
2514 โรงเรียนนายทหารชั้นผู้บังคับฝูง รุ่นที่ 23
2519 โรงเรียนนายทหารชั้นผู้บังคับฝูง ณ สหรัฐอเมริกา
2519 โรงเรียนเสนาธิการทหารอากาศ รุ่นที่ 20
2528 วิทยาลัยการทัพอากาศ รุ่นที่ 19
2535 วิทยาลัยป้องกันราชอาณาจักร รุ่นที่ 34
==การทำงาน==
2524 ผู้บังคับการกองบิน 1
2526 ผู้ช่วยเจ้ากรมยุทธการทหารอากาศ
2528 ผู้ช่วยทูตฝ่ายทหารอากาศไทย ประจำกรุงลอนดอน
2531 รองเจ้ากรมกำลังพลทหารอากาศ
2531 ราชองครักษ์ประจำ กรมราชองครักษ์
2533 ผู้ช่วยสมุหราชองครักษ์
2535 หัวหน้าฝ่ายเสนาธิการประจำผู้บัญชาการทหารอากาศ
2535 เจ้ากรมควบคุมการปฏิบัติทางอากาศ
2535 ผู้ช่วยเสนาธิการทหารอากาศฝ่ายยุทธการ
2536 รองเสนาธิการทหารอากาศ
2537 เสนาธิการทหารอากาศ
2539 ผู้บัญชาการทหารอากาศ
== เครื่องราชอิสริยาภรณ์ ==
== อ้างอิง ==
บุคคลที่ยังมีชีวิตอยู่
ทหารอากาศชาวไทย
ผู้บัญชาการทหารอากาศไทย
บุคคลจากโรงเรียนนายเรืออากาศนวมินทกษัตริยาธิราช
สมาชิกวุฒิสภาไทยแบบแต่งตั้ง
กรรมการกฤษฎีกาไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ต.จ.ว.
ผู้ได้รับเหรียญจักรมาลา
ครอบครัวศักดิ์สิทธิ์

ในศาสนาคริสต์ ครอบครัวศักดิ์สิทธิ์ หรือ พระวิสุทธิวงศ์ (Holy Family) ประกอบด้วยพระกุมารเยซู พระนางมารีย์พรหมจารี และนักบุญโยเซฟ
== ประวัติ ==
ในคัมภีร์ไบเบิลไม่ปรากฏเรื่องราวของโยเซฟในช่วงที่พระเยซูเจริญวัยแล้ว จึงสันนิษฐานว่าเขาเสียชีวิตไปก่อนตั้งแต่พระเยซูยังทรงพระเยาว์ เหตุการณ์สำคัญที่บุคคลทั้งสามอยู่ด้วยกันพร้อมหน้าได้แก่
การประสูติของพระเยซู
การนมัสการของโหราจารย์
การถวายพระกุมารในพระวิหาร
การหนีไปอียิปต์
การพบพระเยซูในหมู่นักปราชญ์
== วันฉลอง ==
การฉลองครอบครัวศักดิ์สิทธิ์เกิดขึ้นครั้งแรกในคริสตจักรคอปติกออร์ทอดอกซ์ ต่อมาได้แพร่หลายในศาสนาคริสต์ตะวันตกมาตั้งแต่คริสต์ศตวรรษที่ 17 แต่ยังไม่ได้รับรองอย่างเป็นทางการจนกระทั่ง ค.ศ. 1921 สมเด็จพระสันตะปาปาเบเนดิกต์ที่ 15 ทรงกำหนดวันฉลองครอบครัวศักดิ์สิทธิ์ตรงกับวันอาทิตย์หลังวันสมโภชพระคริสต์แสดงองค์ (คือวันอาทิตย์ระหว่างวันที่ 7-13 มกราคม) ต่อมาในปี ค.ศ. 1969 จึงย้ายมาเป็นวันอาทิตย์หลังวันคริสต์มาส ในกรณีที่ไม่มีวันอาทิตย์ในสัปดาห์สุดท้ายของเดือนธันวาคมนั้น ก็ให้ถือเอาวันที่ 30 ธันวาคมเป็นวันฉลองครอบครัวศักดิ์สิทธิ์แทน จนถึงทุกวันนี้
== อ้างอิง ==
ศิลปะคริสเตียน
วันสำคัญทางศาสนาคริสต์
เทวี

เทวี (देवी; goddess) หมายถึง เทวดาผู้หญิง เทวีบางองค์เชื่อว่าเกี่ยวข้องกับปรากฏการณ์ต่าง ๆ เช่น โลก ความอุดมสมบูรณ์ ความเป็นแม่ เป็นต้น
ลัทธิศาสนาที่บูชาเทวีเป็นหลัก เช่น ลัทธิศักติในศาสนาฮินดู พระนางตาราในศาสนาพุทธแบบทิเบต เป็นต้น
== อ้างอิง ==
เทวี
เล็ก แนวมาลี

พลเอก เล็ก แนวมาลี อดีตรองนายกรัฐมนตรี อดีตรัฐมนตรีว่าการกระทรวงกลาโหม อดีตรัฐมนตรีว่าการกระทรวงมหาดไทย และอดีตสมาชิกวุฒิสภาไทย
==ประวัติ==
พล.อ. เล็ก แนวมาลี สมรสกับนางถวิล แนวมาลี มีบุตรคือพลอากาศเอก อมร แนวมาลี
==งานการเมือง==
พล.อ. เล็ก แนวมาลี ได้รับการแต่งตั้งเป็นรัฐมนตรีครั้งแรกในรัฐบาลนายธานินทร์ กรัยวิเชียรเมื่อวันที่ 22 ตุลาคม พ.ศ. 2519 ได้รับการแต่งตั้งเป็นรัฐมนตรีช่วยว่าการกระทรวงกลาโหมในคณะรัฐมนตรีไทย คณะที่ 39 และพ้นจากตำแหน่งไปหลังการรัฐประหารของพล.ร.อ. สงัด ชลออยู่ ต่อมาเมื่อวันที่ 12 พฤศจิกายน พ.ศ. 2520 ก็ได้รับการแต่งตั้งเป็นรัฐมนตรีว่าการกระทรวงกลาโหมในคณะรัฐมนตรีไทย คณะที่ 40 รัฐบาลของพล.อ. เกรียงศักดิ์ ชมะนันทน์ เมื่อวันที่ 11 สิงหาคม พ.ศ. 2521 ได้มีการปรับย้ายไปเป็นรัฐมนตรีว่าการกระทรวงมหาดไทย และดำรงตำแหน่งเรื่อยมาในคณะรัฐมนตรีไทย คณะที่ 41 และได้รับการแต่งตั้งเป็นรองนายกรัฐมนตรี เมื่อวันที่ 11 กุมภาพันธ์ พ.ศ. 2523 หลังการลงมติอภิปรายไม่ไว้วางใจเพียงวันเดียว และพ้นจากตำแหน่งไปเมื่อวันที่ 3 มีนาคม พ.ศ. 2523 หลังจากที่พล.อ. เกรียงศักดิ์ ชมะนันทน์ลาออก
พล.อ. เล็ก แนวมาลี เคยร่วมก่อตั้งพรรคการเมืองกับ พล.อ. เกรียงศักดิ์ ชมะนันทน์ ในปี พ.ศ. 2525 และได้รับตำแหน่งที่ปรึกษาพรรคชาติประชาธิปไตย
== ยศ ==
14 พฤศจิกายน พ.ศ. 2478 - ร้อยตรี
== เครื่องราชอิสริยาภรณ์ ==
พลเอก เล็ก แนวมาลี ได้รับพระราชทานเครื่องราชอิสริยาภรณ์ ดังนี้
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2515 – 80x80px เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 2
==อ้างอิง==
ทหารบกชาวไทย
รองนายกรัฐมนตรีไทย
รัฐมนตรีว่าการกระทรวงกลาโหมไทย
รัฐมนตรีว่าการกระทรวงมหาดไทยไทย
สมาชิกวุฒิสภาไทยแบบแต่งตั้ง
พรรคชาติประชาธิปไตย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ผู้ได้รับเหรียญจักรมาลา
ผู้บังคับบัญชาและเจ้าหน้าที่กองอาสารักษาดินแดน
เลขาธิการสภาความมั่นคงแห่งชาติ
วุฒิสภาไทย ชุดที่ 1

วุฒิสภาไทยชุดที่ 1 (24 พฤษภาคม พ.ศ. 2489 - 29 พฤศจิกายน พ.ศ. 2490) หรือรู้จักกันในชื่อ พฤฒสภา พ.ศ. 2489 ประกอบด้วยสมาชิกจำนวน 80 ท่าน มีอายุคราวละ 6 ปีในวาระเริ่มแรกให้สมาชิกสภาผู้แทนราษฎรที่อยู่ในตำแหน่งในวันสุดท้ายก่อนใช้รัฐธรรมนูญแห่งราชอาณาจักรไทย พุทธศักราช 2489 เป็นผู้เลือก และได้มีการเลือกตั้งสมาชิกพฤฒสภา เมื่อวันที่ 24 พฤษภาคม พ.ศ. 2489 และสมาชิกชุดนี้สิ้นสุดลงเพราะมีรัฐประหาร เมื่อวันที่ 8 พฤศจิกายน พ.ศ. 2490
==รายนามสมาชิกพฤฒสภา==
พันตรี หม่อมหลวงกรี เดชาติวงศ์ ถึงแก่กรรม 1 กุมภาพันธ์ พ.ศ. 2490
เรือเอก กำลาภ กาญจนสกุล
พันโท ก้าน จำนงภูมิเวท
นายแก้ว สิงหะคเชนทร์
นาวาอากาศเอก กาจ กาจสงคราม
พลเรือตรี พระยาศรยุทธเสนี (กระแส ประวาหะนาวิน)
พลโท หลวงเกรียงศักดิ์พิชิต
นายเขียน กาญจพันธุ์
พลโท จิร วิชิตสงคราม
นายจรูญ สืบแสง ลาออก 16 กรกฎาคม พ.ศ. 2489
นายจิตตะเสน ปัญจะ
พันโท เจือ สฤษฎิ์ราชโยธิน
นายจำรัส สุวรรณชีพ
นายจินดา พันธุมจินดา
นายจำลอง ดาวเรือง ลาออก 1 สิงหาคม พ.ศ. 2489
พลโท จรูญ รัตนกุล เสรีเริงฤทธิ์
นายเฉลียว ปทุมรส
พันเอก หลวงชาญสงคราม (กฤษณ ชาลีจันทร์)
พันเอก ช่วง เชวงศักดิ์สงคราม ลาออก 30 มิถุนายน พ.ศ. 2489
หลวงชำนาญนิติเกษตร (อุทัย แสงมณี)
พันตำรวจตรี ชั้น รัศมิทัต
นายชาญ บุนนาค
นายชุณฑ์ ปิณฑานนท์
พลตรี ไชย ประทีปะเสน
นายช่วย สุคนธมัต
ร้อยโท เชย กลัญชัย
นายดิเรก ชัยนาม ลาออก 30 มิถุนายน พ.ศ. 2489
นายเดือน บุนนาค ลาออก 25 มิถุนายน พ.ศ. 2489
นายไต๋ ปาณิกบุตร
พลเรือตรี ถวัลย์ ธำรงนาวาสวัสดิ์ ลาออก 1 กรกฎาคม พ.ศ. 2489
นายถวิล อุดล
เรือเอก ทิพย์ ประสานสุข
นายทองม้วน สถิรบุตร
พันเอก ทวน วิชัยขัทคะ
พันเอก หลวงโยธาณัติการ (เทศ กิตติรัต)
ร้อยตรี เที่ยง เฉลิมศักดิ์
นายทัน พรหมิทธิกุล
นายเธียรไท อภิชาตบุตร์
พระยานลราชสุวัจน์ (ทองดี นลราชสุวัจน์)
พระยานิติศาสตร์ไพศาลย์ (วัน จามรมาน)
พระนิติการณ์ประสม (สงวน ชัยเฉนียน)
นายบรรจง ศรีจรูญ
นายประเสริฐ ศรีจรูญ
นายปรีดี พนมยงค์ ลาออก 10 กรกฎาคม พ.ศ. 2489
นายปราโมทย์ พึ่งสุนทร
เรือเอก ประเสริฐ สุขสมัย
พลตรี ปลด ปลดปรปักษ์ พิบูลภานุวัธน์
พลโท ประจน มหาดิลก ประจนปัจจนึก
นายปพาฬ บุญ-หลง
หลวงประสิทธิ์นรกรรม (เจี่ยน หงสประภาส)
พลตรี ประยูร ภมรมนตรี
นายประทุม รมยานนท์
นายผูก ปาลธรรมี
พันตำรวจเอก พระพิจารณ์พลกิจ (ยู่เซ็ก ดุละลัมพะ) ลาออก 17 กันยายน พ.ศ. 2489
นายพึ่ง ศรีจันทร์ ลาออก 1 สิงหาคม พ.ศ. 2489
พลโท มังกร พรหมโยธี
พระยามานวราชเสวี (ปลอด วิเชียร ณ สงขลา) ลาออก 16 มิถุนายน พ.ศ. 2489
นายมิ่ง เลาห์เรณู
พันเอก หม่อมราชวงศ์ลาภ หัสดินทร์ ลาออก 10 ตุลาคม พ.ศ. 2489
นายเล้ง ศรีสมวงศ์ ลาออก 10 มิถุนายน พ.ศ. 2489
นายวิจิตร ลุลิตานนท์
นายวิลาส โอสถานนท์
ร้อยเอก วิมล วิมลสรกิจ
เรือเอก วัน รุยาพร
ร้อยโท วิริยะ วิริยะเหิรหาว
พระเจ้าวรวงศ์เธอ พระองค์เจ้าวรรณไวทยากร ลาออก 13 มีนาคม พ.ศ. 2490
พลตรี เศียร สู่ศิลป์
นายสิริ ชาตินันทน์
นายสงวน จูฑะเตมีย์
พระสุธรรมวินิจฉัย (ชม วณิกเกียรติ)
พันตรี สมาน เทพหัสดิน ณ อยุธยา
นายสนิท เจริญรัฐ
นายสุรินทร์ ชิโนทัย ถึงแก่กรรม 16 กุมภาพันธ์ พ.ศ. 2490
นายสุกิจ นิมมานเหมินท์
นายไสว อินทรประชา
พันตรี สเหวก นิรันดร
พันโท พระอภัยพลรบ (ชลอ อินทรัมพรรย์)
นายเอก สุพโปฎก
หลวงอรรถกัลยาณวินิจ (เอื้อน ยุกตะนันทน์)
นายอรุณ แสงสว่างวัฒนะ
== อ้างอิง ==
วุฒิสภาไทย
จิ่วถู

จิ่วถู (; Jiutu) แปลตามตัวว่า สาวกสุรา เป็นนักเขียนนิยายอิงประวัติศาสตร์ ชาวจีนเชื้อสายมองโกเลีย
== ประวัติ ==
เกิดเมื่อปีค.ศ. 1974 (ตรงกับ พ.ศ. 2517 ตามปฏิทินไทยในสมัยนั้น) ที่เมืองชื่อเฟิง ซึ่งอยู่ทางตะวันออกของเขตปกครองตนเองมองโกเลียใน ประเทศจีน
จิ่วถูสำเร็จการศึกษาจากมหาวิทยาลัยตงหนันภาควิชาวิศวกรรมไฟฟ้า เคยทำงานติดตั้งและซ่อมบำรุงพลังงานไฟฟ้าหลายปี เหยียบย่ำไปในและนอกกำแพงเมืองจีน จดบันทึกสิ่งที่ได้ยิน ได้เห็น และได้คิดเอาไว้จนกลายเป็นวัตถุดิบในการเขียนนวนิยาย
ปัจจุบัน จิ่วถูพำนักที่เมืองเมลเบิร์น ประเทศออสเตรเลีย
== ผลงาน ==
จิ่วถู นิยาย อันได้แก่
ฉิน
หมิง
จื่อหนันลู่
ยุทธการล่าบัลลังก์ ไตรภาคสุยถัง - 7 เล่ม
ขุนโจรคู่บัลลังก์ ไตรภาคสุยถัง - 7 เล่ม
เทพบุตรกู้บัลลังก์ ไตรภาคสุยถัง - 9 เล่ม
ไฟรักไฟสงคราม - 13 เล่ม
ผลงานแนวอื่นที่ได้รับรางวัล
บ้านเกิด (家园) ได้รับเลือกให้เป็น "20 วรรณกรรมทางอินเตอร์เน็ตของประเทศจีนในรอบ 20 ปี" ซึ่งได้รับการคัดเลือกโดยคณะกรรมการวรรณกรรมเครือข่ายสมาคมนักเขียนแห่งประเทศจีน สำนักข่าวและสิ่งพิมพ์แห่งเซี่ยงไฮ้ สมาคมนักเขียนแห่งเซี่ยงไฮ้ และ สหพันธ์กลุ่มการอ่านแห่งประเทศจีน ในอันดับที่ 10
ทางเดินลูกผู้ชาย (男儿行) ได้รับรางวัลวรรณกรรมทางอินเตอร์เน็ตเบียนนาเล่ครั้งที่สอง จากสมาคมนักเขียนเจ้อเจียงและสหพันธ์วรรณกรรมและศิลปะหนิงปัว
== คำวิจารณ์ ==
จุดประกายงานเขียนนิยายอิงประวัติศาสตร์ขึ้นในจีนแผ่นดินใหญ่ จนมีนักเขียนอื่นเขียนตามเป็นจำนวนมาก โดยเฉพาะเรื่อง ยุทธการล่าบัลลังก์ ตอนแรกนำลงในเว็บไซต์ก่อน ต่อมาค่อยจัดพิมพ์เป็นรูปเล่มทั้งที่จีนแผ่นดินใหญ่และไต้หวัน
จิ่วถูได้รับรางวัลของสมาคมนักเขียนประเทศจีนจัดขึ้นถึงสองรางวัลซ้อน ได้แก่รางวัลสิบยอดนักเขียนดีเด่น และรางวัลสิบยอดผลงานยอดนิยมประจำปี ค.ศ.2007–2008 ทั้งได้รับการโหวตจากเว็บไซต์วรรณกรรม 17K ซึ่งมีสมาชิก 30 ล้านคน
โดยผลงาน ถือว่าเป็นยุทธนิยายแนวใหม่ของคอบทละครจีน
== อ้างอิง ==
นักเขียนนิยายกำลังภายใน
นักเขียนวรรณกรรมอิงประวัติศาสตร์
ทางแยกต่างระดับ

ทางแยกต่างระดับ  เป็นบริเวณทางแยกที่เป็นจุดตัดกันหรือเชื่อมกันของถนนตั้งแต่ 2 สายขึ้นไป มีการแยกระดับของถนนมากกว่าหนึ่งระดับขึ้นไป เพื่อเปิดโอกาสให้ทางอย่างน้อยหนึ่งสายสามารถวิ่งผ่านได้ตลอด โดยไม่ต้องข้ามผ่านการจราจรโดยตรง แตกต่างจากทางแยกมาตรฐานที่มีจุดตัดอยู่บนถนนในระดับเดียวกัน ทางแยกต่างระดับใช้กับทางหลวงที่มีการควบคุมการเข้าออก ทางพิเศษ หรือทางหลวงไม่จำกัดความเร็ว ตัดผ่านกับทางพิเศษด้วยกันหรือถนนระดับดิน
== ทางแยกต่างระดับเต็มรูปแบบ ==
=== ทางแยกต่างระดับรูปแบบสี่แยก ===
==== รูปแบบโคลเวอร์ลีฟ ====

ทางแยกต่างระดับรูปแบบโคลเวอร์ลีฟ เป็นทางแยกต่างระดับสำหรับสี่แยก 2 ระดับ ที่เกิดจากถนนสายหลักมาตัดกันโดยมีปริมาณรถที่มีความต้องการเลี้ยวมาก เหมาะสำหรับทางแยกในเขตชานเมือง หรือนอกเมืองที่มีปริมาณรถมาก และมักจะพบมากตามทางหลวงเก่า ในพื้นที่ชนบทและในเมืองที่มีความหนาแน่นของประชากรต่ำ
ช่องเลี้ยวขวาทั้งหมดมีทางลาดออกแบบเป็นห่วง (ถ้าขับรถฝั่งขวาจะเป็นช่องเลี้ยวซ้าย) ถ้าจะเลี้ยวขวา อันดับแรกผู้ขับขี่จะต้องขับข้ามหรือลอดใต้เส้นทางที่ต้องการจะไป แล้วเบี่ยงซ้ายไปยังทางลาดที่เลี้ยวโค้งไปประมาณ 270 องศา แล้วบรรจบกับเส้นทางหลักทางด้านขวา และลอดใต้หรือข้ามเส้นทางที่ขับผ่านมาแล้วในตอนแรก
ข้อดีหลักของทางแยกต่างระดับรูปแบบนี้ คือ ต้องการสะพานเพียงแห่งเดียว ซึ่งใช้เงินไม่สูงมากในการก่อสร้างตราบใดที่มีพื้นที่มาก และไม่จำเป็นต้องมีสัญญาณไฟจราจร และมีข้อเสีย คือ เกิดการพัวพันของรถที่เข้าออก ถ้าไม่ใช้ช่องทางรวมและกระจายรถ หรือการสร้างทางคู่ขนานช่วย และต้องใช้พื้นที่เขตทางมาก
== อ้างอิง ==
== แหล่งข้อมูลอื่น ==
Kurumi.com U.S. interchanges directory
Glossary  - Part of the publication Highway Design Handbook for Older Drivers and Pedestrians  by the Turner-Fairbank Highway Research Center branch of the U.S. Federal Highway Administration
Detailed history of interchanges with diagrams  
ทางแยกตางระดับ
สะพาน
 
โครงสร้างพื้นฐานทางถนน
บุญชู จันทรุเบกษา

พลอากาศเอก บุญชู จันทรุเบกษา (11 พฤศจิกายน พ.ศ. 2456 - 28 มกราคม พ.ศ. 2519) เป็นอดีตผู้บัญชาการทหารอากาศ คนที่ 6 และอดีตรัฐมนตรีช่วยว่าการกระทรวงกลาโหม ในรัฐบาลพจน์ สารสิน และรัฐบาลจอมพล ถนอม กิตติขจร
== ประวัติ ==
พล.อ.อ. บุญชู เกิดเมื่อวันที่ 11 พฤศจิกายน พ.ศ. 2456 สมรสกับ คุณหญิงอนงค์ จันทรุเบกษา มีบุตรชาย 1 คนคือ พล.อ.อ. ชนินทร์ จันทรุเบกษา มีบุตรสาว 5 คน คือ นางชนิดา จันทรุเบกษา นางอัชนี วิเศษกุล นางชื่นจิต ทัพพะรังสี นางพิศมัย จันทรุเบกษา และ นางอุไรรัช เชี่ยวสกุล
== การศึกษา ==
พล.อ.อ. บุญชู จบการศึกษาระดับมัธยมจาก โรงเรียนเทพศิรินทร์ จากนั้นจึงเข้าศึกษาต่อที่ โรงเรียนนายร้อยทหารบก เมื่อปีพ.ศ. 2476
== การทำงาน ==
พล.อ.อ. บุญชู รับพระราชทานยศ ร้อยตรี เมื่อวันที่ 10 กุมภาพันธ์ พ.ศ. 2477 ก่อนจะโอนย้ายมาเป็นทหารอากาศและรับพระราชทานยศ เรืออากาศตรี เมื่อวันที่ 1 ธันวาคม พ.ศ. 2479  และได้รับพระราชทานยศ พลอากาศเอก เมื่อวันที่ 1 มกราคม พ.ศ. 2501 
พล.อ.อ. บุญชู ได้ดำรงตำแหน่ง รองเสนาธิการทหารอากาศ เมื่อวันที่ 20 ธันวาคม พ.ศ. 2499 และได้ขึ้นเป็น เสนาธิการทหารอากาศ เมื่อวันที่ 19 กันยายน พ.ศ. 2500 ก่อนจะก้าวขึ้นเป็น ผู้บัญชาการทหารอากาศ เมื่อวันที่ 20 เมษายน พ.ศ. 2503  แทนที่ พล.อ.ท. เฉลิมเกียรติ วัฒนางกูร (ยศในขณะนั้น) ที่ถึงแก่อสัญกรรมจากเหตุการณ์เครื่องบินตก
== งานการเมือง ==
พล.อ.อ. บุญชู ได้รับโปรดเกล้าให้ดำรงตำแหน่งรัฐมนตรีช่วยว่าการกระทรวงกลาโหมในรัฐบาลพจน์ สารสิน เมื่อวันที่ 23 กันยายน พ.ศ. 2500  ต่อมาได้รับการโปรดเกล้าให้ดำรงตำแหน่งนี้อีกครั้งหนึ่งในรัฐบาลจอมพล ถนอม กิตติขจร เมื่อวันที่ 1 มกราคม พ.ศ. 2501  และ 18 ธันวาคม พ.ศ. 2515
== การก่อตั้งโรงเรียนจันทรุเบกษาอนุสรณ์ ==
พล.อ.อ. บุญชู จันทรุเบกษา ได้มอบเงินทุนสมทบในการก่อสร้างอาคารเรียนหลังแรกให้กับโรงเรียนจันทรุเบกษาอนุสรณ์ในปี พ.ศ. 2508 เพื่อทำการเรียนการสอน ต่อมาได้ตั้งชื่อโรงเรียนว่า “โรงเรียนจันทรุเบกษาอนุสรณ์”  เพื่อเป็นเกียรติแก่ พล.อ.อ. บุญชู  จันทรุเบกษา สืบมา
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2499 - 80x80px เครื่องราชอิสริยาภรณ์ล้านช้างร่มขาว ชั้นทุติยาภรณ์
* พ.ศ. 2503 - 80x80px เครื่องอิสริยาภรณ์ยุนฮุย ชั้นที่ 1
* พ.ศ. 2505 - 80x80px เครื่องอิสริยาภรณ์หม้อน้ำศักดิ์สิทธิ์ ชั้น 1
* พ.ศ. ไม่ปรากฏ - 80x80px เครื่องอิสริยาภรณ์เมฆและธวัช ชั้นที่ 1
* พ.ศ. 2505 - 80x80px เครื่องอิสริยาภรณ์กิตติคุณฝ่ายทหาร ชั้นที่ 1 ประดับดาวทอง
* พ.ศ. ไม่ปรากฏ - 80x80px เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 1
* พ.ศ. 2506 - 80x80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1
* พ.ศ. 2506 - 80x80px เครื่องราชอิสริยาภรณ์แดนเนอโบร ชั้นที่ 1
* พ.ศ. ไม่ปรากฏ - 80x80px ลีเจียนออฟเมอริต ชั้นผู้บังคับบัญชา
== อ้างอิง ==
ทหารอากาศชาวไทย
ผู้บัญชาการทหารอากาศไทย
พรรคสหประชาไทย
สกุลจันทรุเบกษา
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว.
ผู้ได้รับเหรียญพิทักษ์รัฐธรรมนูญ